****

**ΔΕΛΤΙΟ ΤΥΠΟΥ**

**Φεστιβάλ Πάου 2025 / 24-28 Ιουλίου**

**Το Φεστιβάλ Πάου, συμπληρώνει φέτος 10 χρόνια ενεργής παρουσίας!**

Μέσα σε μια εποχή όπου αμφισβητείται η ανθρώπινη αξιοπρέπεια,

η τέχνη, αλλά και η συλλογική προσπάθεια, συμβάλλουν στην πνευματική ανύψωση της ανθρώπινης υπόστασης και συντηρούν την ελπίδα για ένα μέλλον ειρήνης και πολιτισμού.

Το **Φεστιβάλ Πάου 2025,** θα φιλοξενήσει τις **«Μέρες Κιθάρας Νότης Μαυρουδής»,**

ποικίλες μουσικές εκδηλώσεις, αλλά και παράλληλα μουσικά εργαστήρια για τα μέλη των **Synola**. Οι μουσικές εκδηλώσεις θα πραγματοποιηθούν **24 με 28 Ιουλίου.**

Πρόκειται να ξεκινήσουν με το διήμερο **«Μέρες Κιθάρας Νότης Μαυρουδής» (24,25/7),**

σε επιμέλεια προγράμματος **Μαρίας Θωίδου** και **Γιώργου Τοσικιάν**, που θα περιλαμβάνει ρεσιτάλ για κλασική κιθάρα, αραβική μουσική και ποίηση με ούτι και φωνή, σύγχρονες συνθέσεις για κιθάρα και κρουστά, καθώς και συνθέσεις για κιθάρα και φωνή, με ακούσματα από τη μεσογειακή μουσική και το Tango Nuevo. Οι διαφορετικές δυνατότητες της κιθάρας, μέσα από αυτό το διήμερο αφιέρωμα στα νυκτά όργανα, είναι ένας φόρος τιμής για τον σημαντικό συνθέτη και κιθαριστή **Νότη Μαυρουδή**.

Οι επόμενες εκδηλώσεις θα περιλαμβάνουν μουσική παράσταση με φωνή και λούπες, συνθέσεις για πιάνο, κλασικό τραγούδι, έντεχνο ελληνικό τραγούδι, αυτοσχεδιασμούς και παραδοσιακά ακούσματα. Μέσα στο πρόγραμμα εντάσσονται και οι παρουσιάσεις μουσικών εργαστηρίων για τα μέλη των **Synola** από τους εισηγητές **Γιώργο Τοσικιάν** (κλασική κιθάρα), **Μαρία Θωίδου** (φωνητική έκφραση, τραγούδι), **Κατερίνα Δούκα** (παραδοσιακό τραγούδι).

Οι μουσικοί που θα φιλοξενηθούν είναι οι: **Μιχάλης Κονταξάκης** (κλασική κιθάρα), **Ziad Rajab** (ούτι, φωνή)**, Τηλέμαχος Ρουδνικλής** (κιθάρα), **Δημήτρης Τασούδης** (τύμπανα),

**Luis Borda** (κιθάρα /συνθέσεις), **Γεωργία Βεληβασάκη** (φωνή),

**Σελήνη (Κατερίνα Αντωνοπούλου Βηδενμάιερ)** φωνή και λούπες**,**

**Δημήτρης Δεμίρης** (ηλεκτρική κιθάρα και μπάσο), **Αλέξανδρος Ιωσηφίδης** (πιάνο / συνθέσεις), **Ίνγκα Μπαλαμπάνοβα** (σοπράνο), **Έλενα Κελεσίδη** (σοπράνο)**, Δημήτρης Γιάκας** (πιάνο),

**Νίκος Γεωργάκης** (κιθάρα, φωνή, συνθέσεις), **Δάφνη Πανουργιά** (φωνή),

**Κυριάκος Γκουβέντας** (βιολί)**, Γιάννης Παπαστεργίου** (βιολί, μαντολίνο)**,**

**Ντόλυ Λιανά** (πιάνο κρουστά), **Κατερίνα Δούκα** (φωνή), **Wouter Vandenabeele** (βιολί).

Οι εκδηλώσεις του Φεστιβάλ Πάου, θα πλαισιωθούν με **video art** από τον **Αλέξανδρο Σεϊταρίδη**.

Το πολιτιστικό αυτό γεγονός, **υποστηρίζεται από το Πανεπιστήμιο Θεσσαλίας**

**και τον Πρύτανη Πανεπιστημίου Θεσσαλίας, καθ Χαράλαμπο Μπιλλίνη.**

**Πρόκειται για μια πρωτοβουλία πολιτιστικής προσφοράς, που λειτουργεί ως γέφυρα ανάμεσα στο Πανεπιστήμιο και την κοινωνία.**

Στη λειτουργία του φεστιβάλ, εθελοντικά συμμετέχουν τα **Μουσικά Σύνολα Πανεπιστημίου Θεσσαλίας / Synola.**

**Καλλιτεχνική διεύθυνση: Μαρία Θωίδου, υπεύθυνη των Μουσικών Συνόλων ΠΘ (Synola)**

Για την πραγματοποίηση του φεστιβάλ, ευγενικά συμβάλλουν οι φορείς **Ιερά Μητρόπολη Δημητριάδος και Αλμυρού και Δήμος Νότιου Πηλίου**, συνεργάτες και φίλοι του φεστιβάλ αλλά και κάτοικοι της ευρύτερης περιοχής.Το Φεστιβάλ φιλοξενείται στο **Συνεδριακό και Πολιτιστικό Κέντρο Πανεπιστημίου Θεσσαλίας (Παλαιά Μονή Πάου/ Αργαλαστή Πηλίου)**.

Η είσοδος είναι ελεύθερη και λειτουργεί με κρατήσεις στο τηλ. **6931818614**

Χορηγός Επικοινωνίας ΕΡΤ **(Ερτ3, ΕΡΑ Βόλου, Πρώτο Πρόγραμμα, Φωνή της Ελλάδος).**

**Αναλυτικό Πρόγραμμα Εκδηλώσεων**

**Μέρες Κιθάρας Νότης Μαυρουδής 24,25/7**

Καλλιτεχνική επιμέλεια προγράμματος **Μαρία Θωίδου, Γιώργος Τοσικιάν**

**24/7**

1ο μέρος **Ρεσιτάλ Κιθάρας** / **Μιχάλης Κονταξάκης**

2ο μέρος **Αραβική μουσική και ποίηση / Ziad Rajab** ούτι, τραγούδι, αναγνώσεις

**25/7**

1ο μέρος **Caldera Duo**

**Τηλέμαχος Ρουδνικλής,** κιθάρα

**Δημήτρης Τασούδης,** τύμπανα

2ο μέρος **Από το Μπουένος Άιρες ως την Κρήτη**

**Ρεσιτάλ Κιθάρας** / **Luis Borda** κιθάρα, συνθέσεις

Συμμετέχει η **Γεωργία Βεληβασάκη** στη φωνή

**26/7**

1ο μέρος **Σα δύο μορφές στο βάθος**

Παράσταση με φωνή, λoύπες, τραγούδια και ποιήματα

**Σελήνη** (**Κατερίνα Αντωνοπούλου Βηδενμάιερ**)

2ο μέρος

Α. Παρουσίαση **μουσικού εργαστηρίου με κιθάρες** / Εισηγητής **Γιώργος Τοσικιάν**

Β. **Μουσικές Παρουσιάσεις των Synola** (Mουσικά Σύνολα Πανεπιστημίου Θεσσαλίας)

με τραγούδια από το ελληνικό και ξένο ρεπερτόριο

Συμμετέχουν **Δημήτρης Δεμίρης** (ηλεκτρική κιθάρα, μπάσο), **Δημήτρης Τασούδης** (τύμπανα)

Καλλιτεχνική Επιμέλεια / Φωνητική Διδασκαλία **Μαρία Θωίδου**

**27/7**

1ο μέρος **Fadi /** Σύνθεση για πιάνο **/ Αλέξανδρος Ιωσηφίδης**

2ο μέρος **Ρεσιτάλ κλασικού τραγουδιού** / **Ίνγκα Μπαλαμπάνοβα** και **Έλενα Κελεσίδη** (σοπράνο)

Συνοδεία στο πιάνο **Δημήτρης Γιάκας**

**28/7**

1ο μέρος **Στην άκρη της ζωής**

Τραγούδια του **Νίκου Γεωργάκη** με τους

**Νίκος Γεωργάκης** φωνή κιθάρα

**Δάφνη Πανουργιά** φωνή

**Κυριάκος Γκουβέντας** βιολί

**Γιάννης Παπαστεργίου** βιολί, μαντολίνο

**Ντόλυ Λιανά** πιάνο, κρουστά

2ο μέρος **Μουσικές Συνυπάρξεις και Αυτοσχεδιασμοί**

**Συμμετέχουν μέλη των Synola και προσκεκλημένοι μουσικοί του Φεστιβάλ Πάου**

Ένα πρόγραμμα με τραγούδια ειρήνης και συμφιλίωσης

**Οpening Act:**

**24/7 Irene Kalisvaart** κιθάρα, φωνή **25/7 Γιώργος Τοσικιάν** κιθάρα **26/7 Μέλη των Synola**

**27/7 Κατερίνα Δούκα** φωνή, **Wouter Vandenabeele,** βιολί **28/7 Κυριάκος Γκουβέντας** βιολί

**Συνεδριακό και Πολιτιστικό Κέντρο Πανεπιστημίου Θεσσαλίας / Παλαιά Μονή Πάου / Αργαλαστή Πηλίου**

***Ώρα προσέλευσης 9.15 / Ώρα έναρξης 9.30 / Είσοδος ελεύθερη / Κρατήσεις στο τηλ. 6931818614***

**Καλλιτεχνική διεύθυνση Μαρία Θωίδου, υπεύθυνη των Μουσικών Συνόλων ΠΘ / Synola**

**Με την εθελοντική συμμετοχή των Μουσικών Συνόλων του Πανεπιστημίου Θεσσαλίας**

**και την υποστήριξη του Πανεπιστημίου Θεσσαλίας.**